meldeplikt
        
         (helserett)
Store norske leksikon,Jus,Helserett
Meldeplikt er en plikt til på eget initiativ, det vil si uten å bli bedt eller oppfordret, å gi opplysninger om en pasient til andre, som regel et offentlig organ. fordrer hjemmel i lov eller forskrift.
Helsepersonell har meldeplikt i flere ulike situasjoner. Meldeplikten kan være begrunnet i hensynet til pasienten eller til samfunnets behov for å kunne følge opp. For eksempel er meldeplikt om fødsler i helsepersonelloven § 35 og melding om behov for individuell plan og koordinator i helsepersonelloven § 38a begrunnet i samfunnets behov for å kunne følge opp. Meldeplikt til tilsynsmyndigheter og politi, for eksempel melding om personskade i helsepersonelloven § 38, er derimot begrunnet i hensynet til pasienten.Bestemmelser om meldeplikt gjelder flere grupper helsepersonell. Det står i bestemmelsene hva som skal meldes (opplyses) og hvem denne plikten gjelder. Bestemmelser om meldeplikt gir som regel gyldige unntak fra taushetsplikt. Det er vanlig å skille meldeplikten fra opplysningsplikten, som er en plikt til å gi opplysninger på forespørsel.Se også meldepliktige sykdommer. Les mer i Store norske leksikon helserett